**Dôvodová správa**

Predmet plánovaného odpredaja – novovytvorená parcela KN-C č. 2951/4 zameraná Geometrickým plánom č. 153/2023 (č. ú. o. G1-526/2023):

1. nebola Obcou Polianka nikdy využívaná - tento pozemok nie je vhodný pre verejnoprospešné účely a a zároveň netvorí prístup k iným nehnuteľnostiam - jej odpredajom sa nezabraňuje prípadnému prechodu či prejazdu vlastníkom iných nehnuteľností.
2. tvorí so stavbou rodinného domu s. č. 157 jeden funkčný a neoddeliteľný celok (je súčasťou oploteného areálu dvora rodinného domu s. č. 157), ktorý vlastnia a dlhodobo udržiavajú p. Pavol Pavlus s manželkou p. Janou Pavlusovou – pričom právny vzťah k stavbe rodinného domu s. č. 157 ako aj k ostatným nehnuteľnostiam tvoriacim dvor rodinného domu s. č. 157 je evidovaný v k. ú. Polianka na liste vlastníctva č.2368.
3. Spôsob prevodu nehnuteľného majetku vo vlastníctve Obce Polianka, t. j. parcely

KN-C č. 2951/4, zameranej Geometrickým plánom č. 153/2023 (č. ú. o. G1-526/2023) a to z dôvodu hodného osobitného zreteľa v súlade s § 9a ods. 15 písm. f) zákona č. 138/1991 Zb. o majetku obcí v znení neskorších predpisov bol schválený uznesením obecného zastupiteľstva č. 15/2024 zo dňa 16.04.2024.

**Stanovenie kúpnej ceny**

Všeobecná hodnota predmetu plánovaného prevodu, t. j. parcely KN-C č. 2951/4, zameranej Geometrickým plánom č. 153/2023 (G1-526/2023) bola v súlade s prijatými zásadami hospodárenia s majetkom Obce Polianka ako aj s ustanoveniami zákona č. 138/1991 Zb. stanovená znaleckým posudkom č. 73/2024 vypracovaným Ing. Alžbetou Jelínkovou na celkovú sumu 1039,39,-€. Na základe uvedeného znaleckého posudku č. 73/2024, v súlade s prijatými zásadami hospodárenia s majetkom Obce Polianka ako aj s ustanoveniami zákona č. 138/1991 Zb. bola kúpna cena predmetu plánovaného prevodu schválená uznesením obecného zastupiteľstva Obce Polianka č. 30/2024 zo dňa 04.07.2024 na celkovú kúpnu cenu v sume 1210,00,-€ (slovom jedentisícdvestodesať EUR)